Diari Oficial de la Generalitat Valenciana


Sumari del DOGV 4139, del 30-11-2001 (2001/11985)

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució denominada Músic Chapí.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11505


Organisme emissor
:   Ajuntament de València

Tipus de document
:   Anunci

Informació pública de la pròrroga del termini d'informació pública del programa d'actuació integrada per al desenvolupament de la unitat d'execució denominada Músic Chapí. [2001/X11567]
  
Per Resolució d'Alcaldia núm. U-6127, de 22 d'octubre de 2001, s'ha disposat el següent:
  
"Vista l'alternativa tècnica de programa d'actuació integrada presentada per la mercantil Proara Mediterránea, SA, per al desenvolupament de la unitat d'execució denominada Músic Chapí, exposada a informació pública mitjançant Resolució d'Alcaldia núm. U-181, de 16 de gener de 2001.
  
Atès que durant el període d'informació pública esmentat es va presentar una altra alternativa tècnica en competència per part de l'agrupació d'interès urbanístic PAI Músic Chapí, que ampliava l'àmbit de la inicialment exposada i que, en existir titulars cadastrals als quals no se'ls havia remés l'avís prescrit en l'article 46.3 de la LRAU, es va procedir a la suspensió de l'acte d'obertura de les proposicions juridicoeconòmiques presentades, en virtut de delegació conferida per la Resolució núm. 2.242, de 7 de juliol de 1999, resolc:
  
Prorrogar el període d'informació pública pel termini de vint dies hàbils -amb l'efecte suspensiu de llicències prescrit en l'article 57 de la LRAU i 152.3 del Reglament de Planejament, respecte de les parcel·les incloses en l'àmbit proposat per l'agrupació d'interès urbanístic PAI Músic Chapí, i no integrades en el proposat per Proara Mediterránea, SA, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i amb remissió prèvia dels avisos prescrits en l'article 46.3 de la LRAU, les alternatives tècniques de programa d'actuació integrada presentada per Proara Mediterránea, SA, i l'agrupació d'interès urbanístic PAI Músic Chapí, per al desenvolupament del programa d'actuació integrada de la unitat d'execució denominada Músic Chapí, en l'àmbit delimitat: al nord, pel Bulevard Sud; al sud, pel carrer Cura Palanca; a l'est, pel carrer Músic Chapí; i a l'oest, pel carrer Gravador Jordán.
  
En el termini esmentat, comptat a partir de la publicació de l'anunci d'exposició pública en el DOGV, sols els titulars cadastrals de les parcel·les amb referència cadastral núm. 67444-40-74-78-61-35-32, 67758-97-10-67-67-63-98-11-91, podran presentar en el Servei Municipal de Planejament (avinguda d'Aragó núm. 35), tant al·legacions com alternatives tècniques que vulguen competir amb les exposades al públic.
  
En els cinc dies següents al venciment del termini d'informació pública, sols els titulars de les parcel·les adés referenciades podran presentar en l'Oficina de Contractació de la Corporació (Plaça de l'Ajuntament), proposicions juridicoeconòmiques en plica tancada a qualssevol de les alternatives tècniques presentades; l'acte d'obertura de les que s'hi presenten tindrà lloc el dia hàbil següent a l'acabament d'aqueix termini, tret que siga dissabte, i en aquest cas es traslladarà al dia hàbil següent.
  
En el supòsit que algun dels titulars de les parcel·les cadastrals adés esmentades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a l'alternativa esmentada, en el termini de cinc dies adés citat.
  
Totes les actuacions podran ser objecte de consulta i al·legació per les persones interessades durant els deu dies següents a l'acte d'obertura de pliques; alhora, durant tot el procediment podran ser objecte de pública consulta al Servei de Planejament, les al·legacions i alternatives tècniques que s'hi hagen presentat.
  
Alhora, serà inadmesa a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i obertura que pogués presentar-se dins l'àmbit afectat per la suspensió, així com qualsevol altra alternativa tècnica de programa que pogués presentar-se o sotmetre's a informació pública pel procediment simplificat regulat en l'article 48 de la LRAU, dins del mateix àmbit.
  
Als efectes previstos en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es fa constar que, segons dades facilitades pel Centre de Gestió Cadastral, no figura en la base de dades cadastral la referència 67445-32, cosa que s'adverteix perquè se'n desconeix la persona interessada i l'adreça on ha de remetre's l'avís prescrit en l'article 46.3 de la LRAU".